Diari Oficial de la Generalitat Valenciana


Sumari del DOGV 4629, del 13-11-2003 (2003/11130)

Informació pública del programa d'actuació integrada per al desenvolupament de la unitat d'execució denominada «Fra Mateu», delimitat pels carrers Dibuixant Manuel Gaco, Conca, Beat Nicolás Factor i Convent de Jesús, així com la suspensió de llicències en l'àmbit de la unitat esmentada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4629

Data del DOGV
:   13-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11379


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució denominada «Fra Mateu», delimitat pels carrers Dibuixant Manuel Gaco, Conca, Beat Nicolás Factor i Convent de Jesús, així com la suspensió de llicències en l'àmbit de la unitat esmentada. [2003/11752]
  
L'alcaldia, mitjançant la Resolució núm. U-7257, de data 21 d'octubre de 2003, ha adoptat l'acord següent:
  
«Vista l'alternativa tècnica de programa d'actuació integrada presentada per la mercantil Hogarval, SL, els informes emesos pels servicis de Planejament, Projectes d'Infraestructura, Gestió Urbanística i Llicències Urbanístiques, de conformitat amb els articles 32, 45, 46 i concordants de la Llei Reguladora de l'Activitat Urbanística (LRAU), i la delegació conferida per la Resolució núm. 2.141, de 25 de juny de 2003, resolc:
  
Primer
  
Sotmetre a informació pública pel termini de vint dies hàbils, per mitjà d'anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la remissió prèvia dels avisos prescrits en l'article 46.3 de la LRAU, l'alternativa tècnica de programa d'actuació integrada presentada per Hogarval, SL per al desenvolupament de la unitat d'execució denominada «Fra Mateu», l'àmbit del qual es delimita pels carrers Dibuixant Manuel Gago, Conca, Beat Nicolás Factor i Convent de Jesús. L'alternativa tècnica comprén memòria, homologació sectorial declarativa, pla de reforma interior i avantprojecte d'urbanització.
  
En el termini esmentat, comptat a partir de la publicació de l'anunci d'exposició pública en el DOGV, podran presentar-se en el Servici Municipal de Planejament (av. d'Aragó, 35), tant al·legacions com alternatives tècniques que pretenguen competir amb l'exposada al públic, quedant prorrogat el termini per vint dies addicionals si en els deu primers d'informació pública alguna persona, prestant fiança per import de 3.005 euros, es comprometera a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar en l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades; l'acte d'obertura de els que es presenten es farà el dia hàbil següent a la fi del termini, llevat que siga dissabte, cas en què es traslladarà al dia hàbil següent.
  
 Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; així mateix durant tot el procediment podran ser objecte de consulta pública en el Servici de Planejament, les al·legacions i alternatives tècniques que se'n vagen presentat davant ell.
  
Segon
  
La present resolució tindrà l'efecte de suspensió de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, per la qual cosa durant el període establit legalment, no seran admeses a tràmit en l'àmbit de la suspensió esmentat en el punt I, les sol·licituds de llicències de parcel·lació de terrenys, edificació, demolició i obertura, i qualsevol iniciativa de programa d'actuació que es puga presentar o sotmetre a informació pública pel procediment simplificat regulat en l'article 48 de la LRAU.
  
Així mateix, s'aprova expressament la interrupció de la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este ajuntament o en la notaria corresponent en el període que transcórrega entre la data d'esta resolució i la seua publicació en el Diari Oficial de la Generalitat Valenciana.
  
Tercer
  
Notificar la present resolució als distints servicis municipals».
  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciós Administrativa, podreu interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des de l'endemà de la recepció d'esta notificació.
  
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos comptats des de l'endemà de la recepció d'esta notificació.
  
Tot això sense perjuí que puga exercir qualsevol altre recurs o acció que estime procedent.